**ИНФОРМАЦИЯ ЗА ПРЕЦЕНЯВАНЕ НА**

**НЕОБХОДИМОСТТА ОТ ОВОС**

**НА**

**Инвестиционно предложение**

**„Разширение на инсталация за галванизация” в поземлен имот с идентификатор 56784.536.1730, за друг вид производствен, складов обект, гр. Пловдив, ул. „Кукленско шосе“ № 17**



**„МОНИ МГ” ООД**

**Януари, 2025 г.**

**СЪДЪРЖАНИЕ**

[I. Информация за контакт с възложителя: 6](#_Toc149641917)

[II. Резюме на инвестиционното предложение: 6](#_Toc149641918)

[1. Характеристики на инвестиционното предложение: 6](#_Toc149641919)

[а) размер, засегната площ, параметри, мащабност, обем, производителност, обхват, оформление на инвестиционното предложение в неговата цялост; 6](#_Toc149641920)

[б) взаимовръзка и кумулиране с други съществуващи и/или одобрени инвестиционни предложения; 7](#_Toc149641921)

[в) използване на природни ресурси по време на строителството и експлоатацията на земните недра, почвите, водите и на биологичното разнообразие; 8](#_Toc149641922)

[г) генериране на отпадъци - видове, количества и начин на третиране, и отпадъчни води; 8](#_Toc149641923)

[д) замърсяване и вредно въздействие; дискомфорт на околната среда; 10](#_Toc149641924)

[е) риск от големи аварии и/или бедствия, които са свързани с инвестиционното предложение; 12](#_Toc149641925)

[ж) рисковете за човешкото здраве поради неблагоприятно въздействие върху факторите на жизнената среда по смисъла на § 1, т. 12 от допълнителните разпоредби на Закона за здравето. 13](#_Toc149641926)

[2. Местоположение на площадката, включително необходима площ за временни дейности по време на строителството. 14](#_Toc149641927)

[3. Описание на основните процеси (по проспектни данни), капацитет, включително на съоръженията, в които се очаква да са налични опасни вещества от приложение № 3 към ЗООС. 15](#_Toc149641928)

[4. Схема на нова или промяна на съществуваща пътна инфраструктура. 30](#_Toc149641929)

[5. Програма за дейностите, включително за строителство, експлоатация и фазите на закриване, възстановяване и последващо използване. 30](#_Toc149641930)

[6. Предлагани методи за строителство. 30](#_Toc149641931)

[7. Доказване на необходимостта от инвестиционното предложение. 31](#_Toc149641932)

[8. План, карти и снимки, показващи границите на инвестиционното предложение, даващи информация за физическите, природните и антропогенните характеристики, както и за разположените в близост елементи от Националната екологична мрежа и най-близко разположените обекти, подлежащи на здравна защита, и отстоянията до тях. 32](#_Toc149641933)

[9. Съществуващо земеползване по границите на площадката или трасето на инвестиционното предложение. 34](#_Toc149641934)

[10. Чувствителни територии, в т.ч. чувствителни зони, уязвими зони, защитени зони, санитарно-охранителни зони около водоизточниците и съоръженията за питейно-битово водоснабдяване и около водоизточниците на минерални води, използвани за лечебни, профилактични, питейни и хигиенни нужди и др.; Национална екологична мрежа. 34](#_Toc149641935)

[11. Други дейности, свързани с инвестиционното предложение (например добив на строителни материали, нов водопровод, добив или пренасяне на енергия, жилищно строителство). 36](#_Toc149641936)

[12. Необходимост от други разрешителни, свързани с инвестиционното предложение. 36](#_Toc149641937)

[III. Местоположение на инвестиционното предложение, което може да окаже отрицателно въздействие върху нестабилните екологични характеристики на географските райони, поради което тези характеристики трябва да се вземат под внимание, и по-конкретно: 36](#_Toc149641938)

[1. съществуващо и одобрено земеползване; 36](#_Toc149641939)

[2. мочурища, крайречни области, речни устия; 37](#_Toc149641940)

[3. крайбрежни зони и морска околна среда; 37](#_Toc149641941)

[4. планински и горски райони; 37](#_Toc149641942)

[5. защитени със закон територии; 37](#_Toc149641943)

[6. засегнати елементи от Националната екологична мрежа; 37](#_Toc149641944)

[7. ландшафт и обекти с историческа, културна или археологическа стойност; 37](#_Toc149641945)

[8. територии и/или зони и обекти със специфичен санитарен статут или подлежащи на здравна защита. 38](#_Toc149641946)

[IV. Тип и характеристики на потенциалното въздействие върху околната среда, като се вземат предвид вероятните значителни последици за околната среда вследствие на реализацията на инвестиционното предложение: 38](#_Toc149641947)

[1. Въздействие върху населението и човешкото здраве, материалните активи, културното наследство, въздуха, водата, почвата, земните недра, ландшафта, климата, биологичното разнообразие и неговите елементи и защитените територии. 38](#_Toc149641948)

[2. Въздействие върху елементи от Националната екологична мрежа, включително на разположените в близост до инвестиционното предложение. 42](#_Toc149641949)

[3. Очакваните последици, произтичащи от уязвимостта на инвестиционното предложение от риск от големи аварии и/или бедствия. 42](#_Toc149641950)

[4. Вид и естество на въздействието (пряко, непряко, вторично, кумулативно, краткотрайно, средно- и дълготрайно, постоянно и временно, положително и отрицателно). 43](#_Toc149641951)

[5. Степен и пространствен обхват на въздействието - географски район; засегнато население; населени места (наименование, вид - град, село, курортно селище, брой на населението, което е вероятно да бъде засегнато, и др.). 44](#_Toc149641952)

[6. Вероятност, интензивност, комплексност на въздействието. 44](#_Toc149641953)

[7. Очакваното настъпване, продължителността, честотата и обратимостта на въздействието. 45](#_Toc149641954)

[8. Комбинирането с въздействия на други съществуващи и/или одобрени инвестиционни предложения. 45](#_Toc149641955)

[9. Възможността за ефективно намаляване на въздействията. 45](#_Toc149641956)

[10. Трансграничен характер на въздействието. 46](#_Toc149641957)

[11. Мерки, които е необходимо да се включат в инвестиционното предложение, свързани с избягване, предотвратяване, намаляване или компенсиране на предполагаемите значителни отрицателни въздействия върху околната среда и човешкото здраве. 46](#_Toc149641958)

[V. Обществен интерес към инвестиционното предложение. 47](#_Toc149641959)

**СПИСЪК С ТАБЛИЦИ**

[Таблица 1 Обобщени резултати от моделирането преди и след реализация на планирани промени 40](#_Toc167198020)

[Таблица 2 Състояние на ПВТ, 2022 г. 41](#_Toc167198021)

# I. Информация за контакт с възложителя:

1. Име, постоянен адрес, търговско наименование и седалище.

**„МОНИ МГ” ООД, с ЕИК 115780125**

II. Резюме на инвестиционното предложение:

# 1. Характеристики на инвестиционното предложение:

## а) размер, засегната площ, параметри, мащабност, обем, производителност, обхват, оформление на инвестиционното предложение в неговата цялост;

Инвестиционното предложение (ИП) е за разширение на производствената дейност на съществуваща инсталация за галванизация, с приключена процедура по глава Шеста на ЗООС, с Решение по ОВОС № ПВ 87-ПР/2019 г., за инвестиционно намерение **„Пристрояване с височина до 5,5 м към съществуваща промишлена сграда, ново допълващо застрояване с височина до 3,5 м и Монтиране на инсталация за галванизация с общ обем на ваните до 27 м3 в УПИ IV-536.1730, общ. обслужване, произв. и скл. дейност, кв. 9а по плана на ЮИЗ-гр. Пловдив, кв. 41 ПУП-ПУР Смесена многофункционална зона ЮГ с устройствени зони, гр. Пловдив”** издадено на „РАЙКОВ 1968” АД.

Междувременно операторът на инсталацията „РАЙКОВ 1968” АД е сменен от възложителя на настоящото ИП „МОНИ МГ” ООД, от 28.09.2020 г., за което РИОСВ Пловдив е уведомена своевременно.

Съществуващата инсталация е разположена в промишлена сграда с идентификатор 56784.536.1730.2 с площ 4 337 кв. м. Освен производствената линия - Барабанна линия за алкален цинк-никел покритие с производителност 4 500 кг детайли/смяна (9 000 кг/ден), са изградени и подобектите на необходимата спомагателна и обслужваща инфраструктура:

* Турбулентен (вихров) скрубер с водно оросяване за улавяне на киселинните пари от производствената линия;
* Водоподготвителна инсталация за производство на дълбокообезсолена вода с проводимост под 10µS/cm с капацитет 80 куб.м/ден;
* Локална пречиствателна станция за отпадъчни води (ЛПСОВ);
* Склад за химикали, разположен в сграда с идентификатор 56784.536.1730.1 на площ 109,8 кв.м.;
* Административна сграда с разгъната площ 230,41 кв.м, изпълнена като пристройка в сграда с идентификатор 56784.536.1730.2.;
* Два броя водовземни съоръжения от подземни води – тръбни кладенци, с координати:

ТК1 – 42⁰07’07.361“ N; 24⁰45’50.549“;

ТК2 – 42⁰07’07.445“ N; 24⁰45’51.706“

Настоящото ИП предвижда разширение на цех за галванизация. В съществуващото производствено хале (оборудвано с под с PVC покритие и борд от PVC за събиране на химически замърсени води при евентуални разливи), ще се монтират девет броя нови линии. Те, заедно със съществуващата, ще бъдат подредени, както следва:

№ 1 ЦИНК-НИКЕЛ СТАТИВНА (**нова**):

№ 2 ЦИНК-НИКЕЛ БАРАБАН (**съществуваща**)

№ 3 ЦИНК АЛКАЛЕН СТАТИВНА (**нова**):

№ 4 ЦИНК КИСЕЛ БАРАБАН (**нова**):

№ 5 ЦИНК АЛКАЛЕН БАРАБАН (**нова**):

№ 6 НИКЕЛ – КАЛАЙ БАРАБАН (нова):

№ 7 СРЕБРО БАРАБАН (нова):

№ 8 КАЛАЙ – СРЕБРО СТАТИВНА (нова)

№ 9 АНОДНА ОКСИДАЦИЯ ЗА АЛУМИНИЙ (нова):

№ 10 СТАТИВНА ЛИНИЯ АЛКАЛЕН ЦИНК 2 (**нова**):

***Технологичната схема на разширената инсталация за галванизация включва 10 линии, с актуализирано наименование, със съответния брой вани както следва:***

№ 1 Цинк – Никел стативна: общо 25 бр. вани, в т.ч. 5 броя водни каскади;

№ 2 Цинк – Никел барабан: общо 29 бр. вани, в т. ч. 3 броя водни каскади;

№ 3 Цинк алкален стативна: общо 27 бр. вани, в т. ч. 4 броя водни каскади;

№ 4 Цинк кисел барабан: общо 20 бр. вани, в т.ч. 4 броя водни каскади;

№ 5 Цинк алкален барабан: общо 23 бр. вани, в т.ч. 5 броя водни каскади;

№ 6 Никел – Калай барабан: общо 27 бр. вани, в т. ч. 4 броя водни каскади;

№ 7 Сребро барабан: общо 17 бр. вани, в т. ч. 8 броя водни каскади;

№ 8 Калай – Сребро стативна: общо 27 бр. вани, в т. ч. 4 броя водни каскади;

№ 9 Анодна оксидация на алуминий: общо 20 бр. вани, в т. ч. 5 броя водни каскади;

№ 10 Стативна линия алкален цинк 2: общо 24 бр. вани, в т. ч. 8 броя водни каскади.

Всичко: 239 броя вани, в т.ч. 50 броя водни каскади.

- Турбулентен (вихров) скрубер с водно оросяване – 8 (осем) броя, които заедно с действащия (общо 9 броя) ще бъдат разпределени: по един брой за линии с номер 1, 2, 3, 4, 5, 8, 9 и 10, и един брой общо за линии с номер 6 и 7;

- Водоподготвителна инсталация за производство на дълбоко обезсолена вода с проводимост под 10µS/cm с капацитет 80 куб.м/ден – ще бъдат монтирани 2 (два) броя модули (всеки с капацитет по 40 куб.м/ден), в съществуващото отделно помещение за водоподготовка.

Дейността, попада в обхвата на т. 4 „д” от Приложение № 2 на ЗООС – „инсталации за повърхностна обработка на метали и пластмаси чрез електролитни или химични процеси”.

## б) взаимовръзка и кумулиране с други съществуващи и/или одобрени инвестиционни предложения;

Реализацията на ИП няма връзка с дейностите в околните обекти на индустриалната зона, в която ще се реализира.

Мащабът на предвиденото разширение предопределя попадане на инсталацията за галванизация в обхвата на т. 2.6. *„Инсталации за повърхностна обработка на метали и пластмаси чрез електролитни или химични процеси, при които обемът на ваните за обработка е над 30 кубични метра”* и е необходима процедура по глава Седма на ЗООС за издаване на комплексно разрешително от ИАОС.

Не се очаква кумулиране на въздействието от реализацията на предвиденото разширение на производствената дейност с другите съществуващи дейности.

## в) използване на природни ресурси по време на строителството и експлоатацията на земните недра, почвите, водите и на биологичното разнообразие;

По време на строително-монтажните дейности ще се използват инертни материали, вода, електроенергия и горива за наличната техника.

Електрозахранването ще се изпълни от съществуващата електропреносна мрежа, като за подгряване на ваните ще се използва електроенергия до 1,8 MW/h.

За промишлени цели и противопожарни нужди ще се използва подземна вода чрез съществуващи водовземни съоръжения в имота - очакваните количества вода за производствени цели са 87 куб.м/ден.

Водоснабдяването за питейно-битови цели се предвижда да се реализира чрез водопроводно отклонение от съществуващата водопреносна мрежа. За битови нужди на персонала се предвижда количество от 1,75 куб.м/ден, за което ще се сключи договор с “ВиК” EOOД, гр. Пловдив.

## г) генериране на отпадъци - видове, количества и начин на третиране, и отпадъчни води;

*По време на монтажните дейности* ще се генерират минимални количества кабели. Те ще се образуват при монтирането на автоматиката на планираните линии за галванизация. Генерираните отпадъци ще бъдат събирани разделно в съответствие с Наредба за управление на строителните отпадъци и за влагане на рециклирани строителни материали (обн. ДВ. бр.98 от 8 Декември 2017г.). Очакваните количества са около 100 кг/годишно.

*През експлоатационния период* ще се генерират следните видове отпадъци:

| **Код** | **Наименование** | **Описание** | **Направление за третиране** | **Количества**  **тон/годишно** |
| --- | --- | --- | --- | --- |
| 12 01 01 | Стърготини, стружки и изрезки от черни метали | Стружки и изрезки от черни метали. Отпадъкът се образува от механична обработка на детайли от черни метали. | Предаване на външни фирми за рециклиране | 5 |
| 12 01 03 | Стърготини, стружки и изрезки от цветни метали | Изрезки от цветни метали. Отпадъкът се образува при механична обработка на детайли от цветни метали. | Предаване на външни фирми за рециклиране | 2.5 |
| 15 01 01 | Хартиени и картонени опаковки | Отпадъкът се образува при разопаковане на материали и консумативи, необходими за извършване на производствената дейност на площадката. | Предаване на външни фирми за рециклиране | 3 |
| 15 01 02 | Пластмасови опаковки | Отпадъкът се образува при разопаковане на материали и консумативи, необходими за извършване на производствената дейност на площадката. | Предаване на външни фирми за рециклиране | 1 |
| 15 01 03 | Опаковки от дървесни материали | Отпадъкът се образува при доставно-складова дейност и представлява негодни за употреба европалети | Предаване на външни фирми за рециклиране | 2 |
| 15 01 10\* | Опаковки, съдържащи остатъци от опасни вещества или замърсени с опасни вещества | Опаковки от опасни вещества и смеси. Отпадъкът се образува при изпразване на опаковки, съдържали консумативи класифицирани като опасни химични вещества и/или смеси | Предаване на външни фирми за оползотворяване, при невъзможност- за обезвреждане | 1 |
| 15 02 02\* | Абсорбенти, филтърни материали (включително маслени филтри, неупоменати другаде), кърпи за изтриване и предпазни облекла, замърсени с опасни вещества | Отпадъци, включващи абсорбенти, филтърни материали, кърпи за изтриване и предпазни облекла, замърсени с опасни вещества, генерирани при ликвидиране на евентуални разливи или течове от машини. | Предаване на външни фирми за оползотворяване, при невъзможност- за обезвреждане | 1 |
| 19 12 05\* | Утайки от физикохимично обработване, съдържащи опасни вещества | Отпадъкът се генерира от работата на Локално пречиствателно съоръжение за третиране на отпадъчни води, след тяхното пречистване | Предаване на външни фирми за оползотворяване, при невъзможност- за обезвреждане | 1 |
| 20 03 01 | Смесени битови отпадъци | Смесени битови отпадъци. Отпадъкът се образува от битовата дейност на служителите на площадката. | Предаване на външни фирми за оползотворяване, при невъзможност- за обезвреждане | 12 |

Всички отпадъци, които се предвижда да се генерират през експлоатационния период са класифицирани по надлежния ред съгласно ЗУО и *Наредба № 2 от 23 юли 2014 г. за класификация на отпадъците* *(обн. ДВ. бр.66 от 8 Август 2014 г.).* При генериране на отпадък, различен от гореописаните, той ще бъде класифициран своевременно, съгласно законовите изисквания*.* Всички отпадъцище се събират разделно, предаването им за последващо третиране ще е на лица, притежаващи документ съгласно чл. 35 от ЗУО. Приоритетно ще бъдат предавани за оползотворяване и рециклиране.

***Отпадъчни води***

В обекта на ИП ще се формират два потока отпадъчни води:

* Битово-фекални (формирани от санитарните възли) – до 1,75 куб.м/ден;
* Производствени отпадъчни води от линиите за галванизация, в очаквани количества до 77 м3/ден;

Ще се рециклират промивните води в технологичните схеми на инсталациите. Цялото количество на производствените отпадъчни води, ще бъдат пречиствани в съществуващата на площадката ЛПСОВ до степен, отговаряща на нормите в *Наредба №7 от 14.11.2000 г. За условията и реда за заустване на производствени отпадъчни води в канализационните системи на населените места.* ЛПСОВ е с капацитет позволяващ пречистване на цялото количество новообразувани отпадъчни води от настоящото ИП.

Смесеният поток отБФВ, дъждовните води, отведени от покрива на сградата и пречистените отпадъчни води на изход от ЛПСОВ заустват в съществуващата площадкова канализация и оттам в градската канализация.

## д) замърсяване и вредно въздействие; дискомфорт на околната среда;

***Въздействие върху води***

Съгласно раздел 2 на ПУРБ - „Кратък преглед на значимите видове натиск и въздействие в резултат от човешката дейност върху състоянието на повърхностните и подземните води“ е възприето да се прилага концептуален модел "Движещи сили - Натиск - Състояние - Въздействие - Отговор" (ДНСВО), основан на причинно-следствените връзки и взаимодействието между обществото, неговата стопанска дейност и околната среда. Той се базира на разбирането, че хората чрез своята антропогенна дейност упражняват натиск върху повърхностните и подземните води, като по този начин въздействат върху състоянието им по отношение на качеството и количеството им. Основните видове натиск върху повърхностните и подземни води са свързани с водоползване (хидроморфологичен натиск) и заустване на непречистени отпадъчни води (точков източник на замърсяване).

След реализиране на ИП ще се използва сондажна вода за – производствени нужди (промивка на детайли, за охлаждане) и противопожарни нужди. За целта е стартирана процедура по промяна на титуляря на разрешителното за водоползване съгласно изискванията на чл. 79. ал. 2 от Закона за водите с вх. № РР-02-8 от 13.01.2025 г.

Производствените отпадъчни води ще преминават в съществуващата локална пречиствателна станция за промишлено замърсени води получена при обработката по галваничен метод на изделия от метал до повърхностно покритие с метали. Наличната ПСОВ е с капацитет да пречиства водата до параметри за заустване в Градски колектор с действаща Градска пречиствателна станция.

**След осъществяване на разширението, при стриктното спазване на условията на разрешителното за водовземане не се очаква значителен натиск върху подземните води. Предвидената схема на употреба на подземните води, цели минимална употреба и ползване, където е възможно на водата в оборот.**

***Въздействие върху почви***

Основните дейности (настоящи и бъдещи) ще се извършват на закрито. Цялата площадка е с изградена настилка от бетонирана. Не се предвижда извършване на дейности върху почви.

**В резултат на реализацията на планираното разширение на дейността не се очаква вредно въздействие върху почвите.**

***Въздействие върху биоразнообразието***

Реализирането на разширението на съществуващата производствена дейност не е свързано с въздействие върху биоразнообразието. Дейностите по преустройство ще се реализират в границите на съществуващата производствена площадка, на минимална площ и за кратко време. Не се предвижда отнемане на нови територии, не се предполага причиняване на дискомфорт или безпокойство върху видовете около терена на предприятието. Съществуващите представители на фауната, са типични за силно антропогенизираните райони.

***Въздействие върху атмосферния въздух***

Планираните в ИП дейности за разширяване на производството са свързани само с монтаж на съоръженията без да са необходими строителни мероприятия. Дейностите ще се извършват на закрито и неорганизираните емисии ще са сведени до минимум. Реализацията на ИП ще доведе до организирано емитиране в атмосферния въздух на прах, серни оксиди, аерозоли на солна киселина, лесно разтворими цианиди, определени като CN, мед и никел.

Всички емисии на вредни вещества в атмосферния въздух ще се изпускат в атмосферния въздух организирано след пречистване. Технологичната схема на инсталацията за галванизация, ситуирана в съществуващото производствено хале, включва 10 броя линии със съответните аспирации, пречиствателни съоръжения и изпускащи устройства (*ИУ*) към тях, както следва:

* Линия № 1 Цинк-Никел стативна с аспирация, скрубер и ИУ № 1;
* Линия № 2 Цинк-Никел барабан с аспирация, скрубер и ИУ № 2;
* Линия № 3 Цинк алкален стативна с аспирация, скрубер и ИУ № 3;
* Линия № 4 Цинк кисел барабан с аспирация, скрубер и ИУ № 4;
* Линия № 5 Цинк алкален барабан с аспирация, скрубер и ИУ № 5;
* Линия № 6 Никел-Калай барабан с аспирация, скрубер (общ с линия № 7) и ИУ № 6;
* Линия № 7 Сребро барабан с аспирация, скрубер (общ с линия № 6) и ИУ № 6;
* Линия № 8 Калай-Сребро стативна с аспирация, скрубер и ИУ № 7;
* Линия № 9 Анодна оксидация за алуминий с аспирация, скрубер и ИУ № 8;
* Линия № 10 Стативна линия алкален цинк - 2 с аспирация, скрубер и ИУ № 9.

За оценка на въздействието върху атмосферния въздух е извършена оценка на замърсяването на атмосферния въздух следствие реализиране на инвестиционно предложение (ИП) на „Мони МГ” ООД за експлоатация на ,,Инсталация за галванизация“. За моделирането е използван симулационен пакет PLUME, разработен съгласно „Методика за изчисляване височината на изпускащите устройства, разсейването и очакваните концентрации на замърсяващи вещества в приземния слой” от 25.02.1998 г., утвърдена от МОСВ, МЗ и МРРБ.

Резултатите от извършеното моделиране показват, че не се очаква нарушаване на КАВ, дори при приетите възможно най-тежки условия на експлоатация - 24 h в денонощието, 365 дни в годината, при непрекъснато максимално натоварване на всички линии, максимално изпускане на замърсители в атмосферния въздух и най-лоши метеорологични условия.

***Вредни физични фактори:***

***Шум*.**

По време на преустройството не се очакват емисии на шум в околната среда.

Ще се използват традиционни методи за монтаж на оборудването.

Източници на шум в околната среда по време на експлоатацията ще са вентилатори и аспирационни уредби. .

## е) риск от големи аварии и/или бедствия, които са свързани с инвестиционното предложение;

Предвидената дейност не предполага риск от големи аварии и/или бедствия.

Предприятието не се класифицира с рисков потенциалвъз основа на извършената класификация съгласно чл. 103 на ЗООС, предоставена заедно с инвестиционното предложение.

При преустройството на халетата ще бъдат взети всички необходими мерки с цел избягване на инциденти, аварийни ситуации и трудови злополуки.

Инвестиционното предложение може да бъде изложено на риск и при настъпване на природни бедствия – пожар в околните терени или земетресение.

Последствията от тях за пребиваващите и самият обект биха могли да бъдат минимизирани при спазване на мерките за безопасност и действията при извънредни и бедствени ситуации.

В близост до територията на ИП е разположена базата на „СЕВИ ОЙЛ“ ЕООД, която е класифицирана като предприятие с нисък рисков потенциал. Към датата на преценката, в Електронна база данни (публичен регистър) на предприятията с нисък и висок рисков потенциал, попадащи в обхвата на глава седма, раздел първи от Закона за опазване на околната среда (ЗООС) статуса на предприятието е „Нереализиран обект“.

При спазване на всички предпазни мерки не се очаква да има значителен риск от засягане на площадката на оператора от възникнала голяма авария с опасни вещества.

## ж) рисковете за човешкото здраве поради неблагоприятно въздействие върху факторите на жизнената среда по смисъла на § 1, т. 12 от допълнителните разпоредби на Закона за здравето.

"Факторите на жизнената среда" съгласно Закона за здравето са:

а) води, предназначени за питейно-битови нужди;

б) води, предназначени за къпане;

в) минерални води, предназначени за пиене или за използване за профилактични, лечебни или за хигиенни нужди;

г) шум и вибрации в жилищни, обществени сгради и урбанизирани територии;

д) йонизиращи лъчения в жилищните, производствените и обществените сгради;

е) нейонизиращи лъчения в жилищните, производствените, обществените сгради и урбанизираните територии;

ж) химични фактори и биологични агенти в обектите с обществено предназначение;

з) курортни ресурси;

и) въздух.

***Идентифициране на рисковите фактори за здравето на населението и работниците.***

Характерът на предвидените дейности не предполагат негативно въздействие върху здравето на работещите в обекта, както и върху населението.

***По време на монтажните дейности***

Не се очаква висока степен на присъщия риск при извършване на монтажни дейности поради малкия мащаб - без изкопи.

Шум и вибрации на територията на обекта се очаква да бъдат генерирани от дейността на различните машини и съоръжения, както и от транспортните средства необходими за извършването на монтажа на оборудването.

***По време на експлоатацията***

Въздействие върху води, предназначени за питейно-битови нужди; води, предназначени за къпане; минерални води, предназначени за пиене или за използване за профилактични, лечебни или за хигиенни нужди не се очаква да има, тъй като такива не са налични в обхвата на въздействие (в близост до обекта).

Шум и вибрации на територията на обекта се очаква да бъдат генерирани от транспортните средства, пребиваващи на обекта, но завишаването им спрямо тези до момента не се очаква.

*Йонизиращите лъчения* представляват пренос на енергия под формата на частици или електромагнитни вълни с дължина на вълната по-малка или равна на 100 nm.

Основни източници на йонизиращи лъчения са:

- всички устройства или радиоактивни вещества, излъчващи или можещи да излъчват йонизиращи лъчения;

- всички области на трудова дейност, свързани с обработването, производството, използването, съхранението и транспортирането на естествени и др. източници на йонизиращи лъчения, както и на радиоактивни отпадъци.

Обектът **не предполага** възникване на *йонизиращи лъчения* и не се очаква промяна на естествения гама радиационен фон на средата.

*Нейонизиращи лъчения* в жилищните, производствените, обществените сгради и урбанизираните територии се създават от източници на електромагнитни полета, които могат да бъдат електропроводи, трафопостове, съоръженията за телекомуникация и далекосъобщения.

Обектът на ИП не представлява източник на *нейонизиращи лъчения*.

Емисиите на вредни вещества във въздуха на работната среда ще бъдат улавяни чрез предвидена комплексна аспирационна система, която е проектирана така, че да бъдат спазени нормите за концентрации на вредни вещества на въздуха в работната среда.

Въздействието върху качеството на въздуха в резултат от дейността на обекта е определено чрез математическо моделиране, от което може да се направи заключение, че при теоретично възможно най-тежки условия на експлоатация не води до значимо влошаване на КАВ в района.

**Местоположението на обекта в индустриална зона организацията на технологичните процеси, наличието на пречиствателни съоръжения изключва възможността за оказване на неблагоприятно въздействие върху факторите на жизнената среда, водещи до риск за човешкото здраве.**

# 2. Местоположение на площадката, включително необходима площ за временни дейности по време на строителството.

Предвижда се ИП да се реализира в поземлен имот с идентификатор 56784.536.1730, за друг вид производствен, складов обект, гр. Пловдив, ул. „Кукленско шосе“ № 17, община Пловдив, област Пловдив, с площ 11 841 м², в производствена сграда с идентификатор 56784.536.1730.2 с площ 4337 м².



***Местоположение на имота (със син контур), в който ще се реализира ИП***

За осъществяване на бъдещите дейности не е необходима допълнителна временна площ по време на строителството, освен тази предвидена за това на територията на имота.

# 3. Описание на основните процеси (по проспектни данни), капацитет, включително на съоръженията, в които се очаква да са налични опасни вещества от приложение № 3 към ЗООС.

Чрез въвеждане в експлоатация на инсталацията ще се постига оптимално използване на метални суровини, полупродукти и отпадъци, което ще доведе до увеличаване на икономиите на енергия, намаляване на емисиите на парникови газове, оползотворяване на полупродукти и опасни отпадъци.

Технологичната схема на разширената инсталация за галванизация, ситуирана в съществуващото производствено хале (оборудвано с под с PVC покритие и борд от PVC за събиране на химически замърсени води при евентуални разливи), включва 10 броя линии:

№ 1 ЦИНК-НИКЕЛ СТАТИВНА (**нова**):

№ 2 ЦИНК-НИКЕЛ БАРАБАН (**съществуваща**)

№ 3 ЦИНК АЛКАЛЕН СТАТИВНА (**нова**):

№ 4 ЦИНК КИСЕЛ БАРАБАН (**нова**):

№ 5 ЦИНК АЛКАЛЕН БАРАБАН (**нова**):

№ 6 НИКЕЛ – КАЛАЙ БАРАБАН (нова):

№ 7 СРЕБРО БАРАБАН (нова):

№ 8 КАЛАЙ – СРЕБРО СТАТИВНА (нова)

№ 9 АНОДНА ОКСИДАЦИЯ ЗА АЛУМИНИЙ (нова):

№ 10 СТАТИВНА ЛИНИЯ АЛКАЛЕН ЦИНК 2 (**нова**):

Изградени са и подобектите на необходимата спомагателна и обслужваща инфраструктура към инсталациите (**част от предходна процедура по гл. 6 от ЗООС**):

- Турбулентен (вихров) скрубер с водно оросяване (общо 9 броя), разпределени по един брой за линии с номер 1, 2, 3, 4, 5, 8, 9 и 10, и един брой общо за линии с номер 6 и 7. Предназначени са за за улавяне на киселинните пари от производствената линия;

- Водоподготвителна инсталация за производство на дълбоко обезсолена вода с проводимост под 10µS/cm с капацитет 80 куб.м/ден – ще бъдат монтирани 2 (два) броя модули (всеки с капацитет по 40 куб.м/ден), в съществуващото отделно помещение за водоподготовка.

- Локална пречиствателна станция за отпадъчни води (ЛПСОВ);

- Склад за химикали, разположен в сграда с идентификатор 56784.536.1730.1 на площ 109,8 кв.м.;

- Административна сграда с разгъната площ 230,41 кв.м, изпълнена като пристройка в сграда с идентификатор 56784.536.1730.2.;

- Два броя водовземни съоръжения от подземни води – тръбни кладенци, с координати:

ТК1 – 42⁰07’07.361“ N; 24⁰45’50.549“;

ТК2 – 42⁰07’07.445“ N; 24⁰45’51.706“

Защитното покритие на металите от корозия ще се нанася чрез галваничния метод, който представлява електролиза на воден разтвор, съдържащ йони на отлагания метал.

Ще се използва високотехнологично оборудване и при строги изисквания към спазването на утвърдени международни стандарти за качество ще се реализират следните основни процеси:

* Обезмасляване (електрохимично полиране с цел обработване на металните повърхности преди нанасяне на защитни покрития).
* Нанасяне на метално покритие.
* Пасивация (създаване на външен защитен слой чрез химична реакция).

Обработката на металите ще се осъществи в автоматизирани галванични линии, включващи серия от вани, в които ще се извършват отделните процеси. Детайлите ще се поставят, за барабанните линии в барабан, а за стативните линии на подвески и ще се транспортират чрез автоматично управлявани манипулатори. Пълненето на барабаните ще бъде автоматично чрез транслатор.

Чрез софтуер ще се избират различни технологични цикли, в зависимост от заявеното от клиента покритие, включващи всички операции в следната последователност:

Химично обезмасляване;

Анодно алкално обезмасляване;

Промиване чрез водна каскада;

Химическо кисело почистване (байцване);

Промиване чрез водна каскада;

Анодно алкално обезмасляване;

Промиване чрез водна каскада;

Неутрализация с 1% солна киселина;

Промиване чрез водна каскада;

Нанасяне на метално покритие;

Промиване с дейонизирана вода чрез водна каскада;

Просветляване (само когато предстои черна пасивация) в кисел разтвор (азотна, солна или сярна киселина);

Пасивация (с възможност за избор от два варианта: черна и сива);

Промиване с дейонизирана вода чрез водна каскада;

Запечатка (нанасяне на филм върху покритието с цел снижаване коефициента на триене и по-голяма устойчивост на покритието). Процесът ще се извършва в центрофуга преди транспортиране за съхраняване на готовата продукция и експедиране.

Последователността на монтирани вани и процеси, по линии, ще бъде следната:

**ЛИНИЯ № 1 ЦИНК-НИКЕЛ СТАТИВНА**

|  |  |
| --- | --- |
| **ПРОЦЕС** | **ОБЕМ В ЛИТРИ** |
| Товаро разтоварна позиция |  |
| Товаро разтоварна позиция |  |
| Сушилня |  |
|  |
| Откапване |  |
| Запечатка | 1794 |
| Запечатка | 1794 |
| Водна каскада | 1722 |
| 1722 |
| Вода | 1794 |
| Пасивация | 2153 |
| Вода | 1794 |
| Просветляване | 2153 |
| Вода | 1794 |
| Пасивация | 1794 |
| Вода | 1794 |
| Химическо обезмасляване | 4306 |
| Анодно обезмасляване | 1722 |
| Водна каскада | 1722 |
| 1722 |
| Кисело почистване | 4306 |
| Водна каскада | 1722 |
| 1722 |
| Анодно обезмасляване | 2153 |
| Водна каскада | 1722 |
| 1722 |
| Вода | 1794 |
| Неутрализация | 2110 |
| Водна каскада | 2106 |
| 2106 |
| Икономична вода | 2110 |
| Алкален цинк-никел | 7176 |
| Алкален цинк-никел | 7176 |
| Алкален цинк-никел | 7176 |
| Вана за разтваряне на цинк | 4864 |

Общият обем на ваните е ***79 745 dm3*** (***79.7* m3),** **вани с разтвори *– 50 677 dm3* (*50.7*** **m3**) и ***29 068 dm3*** (***29.0* m3 вани с вода**).

Капацитет на линията според вида на материала на обработваните детайли:

**7 000 *kg* на смяна – стомана** (**265 000 m2 годишно).-**

**ЛИНИЯ № 2 ЦИНК-НИКЕЛ БАРАБАН;**

| **Процес** | Обем литри, разрешени с ОВОС № ПВ 87-ПР/2019 г. | Обем в литри  **след промяната** |
| --- | --- | --- |
| Товаро разтоварна позиция |  |  |
| Вода | 759 | 759 |
| Вода | - | 759 |
| Пасивация | 759 | 759 |
| Пасивация | - | 759 |
| Вода | 759 | 759 |
| Просветляване | - | 759 |
| Вода | - | 728 |
| Пасивация | 759 | 759 |
| Вода | 728 | 759 |
| Вода | - | 759 |
| Химическо обезмасляване | 1602 | 2002 |
| Анодно обезмасляване | 759 | 759 |
| Водна каскада | 728 | 728 |
| 728 | 728 |
| Кисело почистване | 2288 | 1529 |
| Кисело почистване | - | 759 |
| Водна каскада | 728 | 728 |
| 728 | 728 |
| Анодно обезмасляване | - | 728 |
| Вода | 728 | 728 |
| Неутрализация | 728 | 728 |
| Водна каскада | 1040 | 1040 |
| 1165 | 863 |
| Вода | 728 | 728 |
| Алкален цинк-никел | 3786 | 3786 |
| Алкален цинк-никел | 3786 | 3786 |
| Алкален цинк-никел | 3786 | 3786 |
| Алкален цинк-никел | 3786 | 3786 |
| Запечатка | - | 500 |
| Запечатка | - | 500 |
| Вана за разтваряне на цинк | - | 5153 |
| Анолит | - | 5096 |

След реализиране на планираните промени общият обем на ваните ще бъде ***46 728 dm3*** (***46.7*** *m3)* в т. ч. **вани с разтвори – *35 934 л* (*35.9* m3)** и ***10 794 dm3*** (***10.8* m3 вани с вода).**

Капацитет на линията според вида на материала на обработваните детайли:

**4 500 *kg* на смяна – стомана.** **(590 000 m2 годишно).**

**ЛИНИЯ № 3 ЦИНК АЛКАЛЕН СТАТИВНА:**

| **Процес** | **Обем в литри** |
| --- | --- |
| Товаро разтоварна позиция |  |
| Товаро разтоварна позиция |  |
| Сушилня |  |
|  |
| Откапване |  |
| Запечатка | 2815 |
| Водна каскада | 2815 |
| 2815 |
| Пасивация | 2815 |
| Пасивация | 2815 |
| Водна каскада | 2815 |
| 2815 |
| Активиране | 2815 |
| Пасивация | 2815 |
| Пасивация | 4223 |
| Активиране | 2815 |
| Вода | 2815 |
| Химическо обезмасляване | 5630 |
| Анодно обезмасляване | 2815 |
| Водa | 2815 |
| Водa | 2815 |
| Кисело почистване | 3284 |
| Кисело почистване | 3284 |
| Кисело почистване | 4223 |
| Водна каскада | 2815 |
| 2815 |
| Анодно обезмасляване | 2815 |
| Вода | 2876 |
| Вода | 2881 |
| Вода | 2876 |
| Неутрализация | 2815 |
| Водна каскада | 2815 |
| 2815 |
| Алкален Цинк | 12199 |
| Алкален Цинк | 12199 |
| Вана за разтваряне на цинк | 7805 |

Общият обем на ваните е ***117 780 dm3*** (***117.8*** m3) в т. ч. ***78 182 dm3*** (***78.2* m3) вани с разтвори** и ***39 598 dm3*** (***39.6* m3) вани с вода**

Капацитет на линията според вида на материала на обработваните детайли:

**8 500 *kg* на смяна – стомана** **(432 000 m2 годишно).**

**ЛИНИЯ № 4 ЦИНК КИСЕЛ БАРАБАН:**

| **Процес** | **Обем в литри** |
| --- | --- |
| Товаро разтоварна позиция |  |
| Водна каскада | 667 |
| 667 |
| Пасивация | 655 |
| Пасивация | 655 |
| Пасивация | 530 |
| Просветляване | 530 |
| Вода | 546 |
| Химическо обезмасляване | 1334 |
| Анодно обезмасляване | 546 |
| Водна каскада | 667 |
| 667 |
| Кисело почистване | 655 |
| Кисело почистване | 655 |
| Водна каскада | 569 |
| 569 |
| Анодно обезмасляване | 850 |
| Водна каскада | 569 |
| 569 |
| Вода | 546 |
| Неутрализация | 530 |
| Кисел цинк | 2262 |
| Кисел цинк | 2262 |
| Кисел цинк | 2278 |
| Кисел цинк | 2278 |

Общият обем на ваните е ***22 056 dm3*** (***22.0*** m3) в т. ч. ***16 020 dm3* (*16.0* m3 вани с разтвори** и ***6 036 dm3*** (***6.0* m3) вани с вода.**

Капацитет на линията според вида на материала на обработваните детайли:

**4 500 *kg* на смяна – стомана** **(370 000 m2** годишно).

**ЛИНИЯ № 5 ЦИНК АЛКАЛЕН БАРАБАН**

| **Процес** | **Обем в литри** |
| --- | --- |
| Товаро разтоварна позиция |  |
| Запечатка | 759 |
| Водна каскада | 759 |
| 759 |
| Пасивация | 759 |
| Пасивация | 759 |
| Пасивация | 759 |
| Активиране | 759 |
| Вода | 759 |
| Химическо обезмасляване | 1602 |
| Химическо обезмасляване | 759 |
| Водна каскада | 759 |
| 759 |
| Кисело почистване | 2288 |
| Водна каскада | 759 |
| 759 |
| Вода | 759 |
| Анодно обезмасляване | 759 |
| Водна каскада | 759 |
| 759 |
| Неутрализация | 759 |
| Водна каскада | 759 |
| 759 |
| Вода | 759 |
| Алкален Цинк | 3786 |
| Алкален Цинк | 3786 |
| Алкален Цинк | 3786 |
| Вана за разтваряне на цинк | 4555 |
| Запечатка | 500 |

Общият обем на ваните е ***36 242 dm3*** (***36.2*** m3) в т. ч. ***26 375 dm3*** (***26.3* m3) вани с разтвори** и ***9 867 dm3*** (***9.9* m3 вани с вода).**

Капацитет на линията според вида на материала на обработваните детайли:

**4 500 *kg* на смяна – стомана (370 000 m2 годишно)**

**ЛИНИЯ № 6 НИКЕЛ – КАЛАЙ БАРАБАН**

| **Процес** | **Обем в литри** |
| --- | --- |
| Товаро разтоварна позиция |  |
| Вода | 569 |
| Вода | 569 |
| Химическо обезмасляване | 659 |
| Анодно обезмасляване | 659 |
| Водна каскада | 569 |
| 569 |
| Кисело почистване | 858 |
| Вода | 702 |
| Катодно обезмасляване | 569 |
| Анодно обезмасляване | 850 |
| Водна каскада | 569 |
| 569 |
| Неутрализация | 569 |
| Икономична вода | 569 |
| Никел | 1466 |
| Никел | 1466 |
| Никел | 1466 |
| Неутрализация | 569 |
| Вода | 569 |
| Вода | 698 |
| Мед алкална | 858 |
| Мед алкална | 811 |
| Водна каскада | 569 |
| 569 |
| Пасивация калай | 569 |
| Вода | 569 |
| Неутрализация | 569 |
| Водна каскада | 569 |
| 569 |
| Вода | 569 |
| Калай | 2855 |

Общият обем на ваните е ***24 159 dm3*** (***24.2*** m3)в т. ч. ***14 793 dm3* (*14.8* m3) вани с разтвори** и  ***9 366 dm3* (*9.4* m3 вани с вода).**

Капацитет на линията според вида на материала на обработваните детайли:

**3 000 кг на смяна – стомана/мед/месинг** **(311 400 m2 годишно)**

**ЛИНИЯ № 7 СРЕБРО БАРАБАН**

| **Процес** | **Обем в литри** |
| --- | --- |
| Товаро -разтоварна |  |
| Водна каскада | 355 |
| Водна каскада | 355 |
| 355 |
| 355 |
| Запечатка сребро | 760 |
| Водна каскада | 355 |
| Водна каскада | 355 |
| Химическо обезмасляване | 960 |
| Вода каскада | 460 |
| 460 |
| Катодно обезмасляване | 480 |
| Анодно обезмасляване | 480 |
| Водна каскада | 355 |
| 355 |
| Неутрализация | 780 |
| Водна каскада | 355 |
| Водна каскада | 355 |
| Вода ТВ | 355 |
| Вода икономична | 355 |
| 770 |
| Предварително сребро | 770 |
| Посребряване | 2080 |

Общият обем на ваните е ***12 260 dm3*** (***12.3* m3)** в т. ч. ***6 310 dm3* (*6.3* m3)** **вани с разтвори** и ***5 950 dm3*** (***6.0* m3)** вани с вода

Капацитет на линията според вида на материала на обработваните детайли:

**4000 *kg* на смяна – стомана**, **мед, месинг (200 000 m2 годишно)**

**ЛИНИЯ № 8 КАЛАЙ** – **СРЕБРО СТАТИВНА**

| **Процес** | **Обем в литри** |
| --- | --- |
| Товаро-разтоварна позиция |  |
| Сушилня |  |
| Деми Вода | 536 |
| Водна каскада | 536 |
| 536 |
| Деметализация | 720 |
| Калцинирана сода; Натриев силикат | 534 |
| Запечатка | 675 |
| Вода | 536 |
| Оцетна киселина | 536 |
| Вода | 536 |
| Химическо обезмасляване | 1490 |
| Химическо обезмасляване | 800 |
| Химическо обезмасляване | 660 |
| Миене | 552 |
| Катодно обезмасляване | 650 |
| Анодно обезмасляване | 650 |
| Водна каскада | 534 |
| 534 |
| Кисело почистване | 555 |
| Кисело почистване | 534 |
| Водна каскада | 534 |
| 534 |
| 534 |
| 534 |
| Деми Вода | 540 |
| Деми Вода | 540 |
| Предварително сребро | 980 |
| Сребро | 1883 |
| Водна каскада | 534 |
| 534 |
| Вода | 534 |
| Вода | 534 |
| Калай | 3552 |
| Вана за филтруване | 3552 |

Общият обем на ваните е ***27 423 dm3*** (***27.4*** m3)в т. ч. ***18 323 dm3*** (***18.3* m3)** **вани с разтвори** и ***9 100 dm3*** (***9.1* m3** **вани с вода**).

Капацитет на линията според вида на материала на обработваните детайли:

**2500 *kg* на смяна стомана/мед/месинг 99 360 m2 годишно).**

**ЛИНИЯ № 9 АНОДНА ОКСИДАЦИЯ ЗА АЛУМИНИЙ**

| **Процес** | **Обем в литри** |
| --- | --- |
| Товарно – разтоварна позиция |  |
| Сушилня |  |
| Топло миене | 1380 |
| Студено фиксиране | 1380 |
| Студено фиксиране | 1380 |
| Водна каскада | 1380 |
| 1380 |
| Черно оцветяване | 1380 |
| Издухване | - |
| Химическо обезмасляване | 1380 |
| Вода | 1380 |
| Обезмасляване | 1380 |
| Водна каскада | 1380 |
| 1380 |
| Електрополиране | 2070 |
| Водна каскада | 1380 |
| 1380 |
| Просветляване | 1380 |
| Водна каскада | 1380 |
| 1380 |
| Водна каскада | 1380 |
| 1380 |
| Анодна оксидация | 1840 |
| Анодна оксидация | 1840 |
| Вода | 1380 |
| Анодна оксидация твърда | 1840 |
| Анодна оксидация твърда | 1840 |

**Общият обем на ваните е *35 650 dm3* (*35.6* m3) в т. ч. *17 710 dm3* (*17.7* m3 вани с разтвори и *17 940 dm3* (*17.9* m3) вани с вода).**

**Капацитет на линията според вида на материала на обработваните детайли:**

**1 000 *kg* на смяна – алуминий.**

**ЛИНИЯ № 10 СТАТИВНА ЛИНИЯ АЛКАЛЕН ЦИНК 2**

| **Процес** | **Обем в литри** |
| --- | --- |
| Товаро разтоварна позиция |  |
| Товаро разтоварна позиция |  |
| Сушилня |  |
|  |
| Откапване |  |
| Вода | 1420 |
| Водна каскада | 1420 |
| 1420 |
| Пасивация | 1420 |
| Пасивация | 1420 |
| Активиране | 1420 |
| Вода | 1420 |
| Химическо обезмасляване | 2360 |
| Водна каскада | 1420 |
| 1420 |
| Анодно обезмасляване | 1350 |
| Водна каскада | 1420 |
| 1420 |
| Байцване | 2830 |
| Водна каскада | 1420 |
| 1420 |
| Байцване | 2120 |
| Байцване | 3300 |
| Водна каскада | 1420 |
| 1420 |
| Анодно обезмасляване | 1420 |
| Водна каскада | 1420 |
| 1420 |
| Неутрализация | 1420 |
| Водна каскада | 1420 |
| 1420 |
| Водна каскада | 1420 |
| 1420 |
| Вода икономична | 1420 |
| Алкален Цинк | 6140 |
| Алкален Цинк | 6140 |
| Вана за разтваряне на цинк | 4480 |

**Общият обем на ваните е *62 800 dm3* (*62.8 m3*) в т. ч. *35 820 dm3* (*35.8* m3 ) вани с разтвори и *26 980 dm3* (*27.0* m3) вани с вода.**

**Капацитет на линията според вида на материала на обработваните детайли:**

**4 000 *kg* на смяна – стомана.**

**.**

**Общият обем на ваните в галваничната инсталация, ще бъде *464 843 dm3 (464.8 m3),* като в *300 144 dm3 (300.1 m3)* ще има химични разтвори, а във ваните с вода – *164 699 dm3 (164.7 m3).***

За пречистване на отпадъчните води има изградено локално пречиствателно съоръжение върху площ от около 85 кв.м. В технологичната схема на съоръжението има включено и стъпало за пречистване на води с Cr6+, но Инвеститорът няма намерение да използва Cr6+ съединения в производствения процес. Устройствата, които автоматизират процесите са разположени в табла в непосредствена близост.

Пречиствателното съоръжение има капацитет да пречиства водни количества:

* кисело-алкални води до 32 куб.м./ден;
* условно чисти води до 32 куб.м./ден;
* води с Cr6+ до 2 куб.м./ден;
* цианови води до 1 куб.м./ден;

Процесите на очистване са максимално автоматизирани, като общото количество вода, подлежаща на химична обработка, през ПСОВ е с максимален дебит от 1,48 л/с.

Технологичните процеси по пречистването могат да се разделят на:

**По пътя на водата:**

* Води от обезмасляване - с постъпването в ПСОВ тези води преминават през маслоуловител, престояват за отдекантиране на маслата и гравитачно постъпват в буфер-черпателя за кисело-алкални води.
* Кисело-алкални води - по отделна канализация тези води постъпват в реактор за корекция на рН - 10.5 - 11, това се извършва отново автоматично посредством електрическа бъркалка, рН-контролер и дозираща помпа за подаване на NaОН. След извършване на реакцията в поток водите постъпват в черпател, от където се припомпват за подаване във вертикален утаител. След необходимия времепрестой, при което става утаяването на хидроокисите, водите гравитачно постъпват в смесител за корекция на pH-7,5 – 9. Пропорционално на потока, ако е необходимо**,** се дозира H2SO4. От него те гравитачно постъпват за хомогенизиране като доочистващо стъпало в усреднител и от там заустват във водоприемника.

**По пътя на утайките**

При тази технологична схема се получават утайки под формата на метални хидроокиси при отделянето им в утаителя и от маслоуловителя. Тези от утаителя се изкарват в реактор за добавяне на флокулант и от него чрез напорна помпа се нагнетяват в секторна филтър преса за обезводняване, след което неактивната утайка се депонира в контейнери на склад според съответните нормативни документи. От маслоуловителя периодично се изпомпват „плуващи“ масла и те се съхраняват при утайките.

**Съоръжения и оборудване:**

1. Маслоуловител - Поради наличието на незначителни количества масла и ПАВ маслоуловителят е обособен в горната част на буферния резервоар.
2. **Буфер-черпател за алкално-кисели води -** полезния обем W=1.7 м3, размери 1,76 х 0,8 х 1,2 м, при което помпата ще се включва при напълване една трета от обема, останалата част е за буфер.
3. **Реактор за Сг6+ води**
4. **Реактор за цианови води -** по отделен тръбопровод тези води постъпват в реактор. По ниво се задейства автоматично рН - контролер и дозираща помпа за Натриев хипохлорит и бъркалка. Създава се среда от pH - 10 – 10,5 и се добавя реагента – натриев хипохлорит за редуциране на цианидите.
5. **Реактор за алкализиране -** всички води, без условно чистите, се събират в този реактор за последваща обработка. Реакторът е с полезен обем v=1м3, оборудван е с неръждаема бъркалка и рН – сонда.
6. **Черпател за води рН -11 – Qмакс. =1,38 л/с**
7. **Вертикален утаител -**
8. **Смесител за осредняване на рН – 7,5 – 9 –** тук се смесват водите от второто изплакване и пречистената вода след утаителя и се осреднява рН в рамките на стойностите за заустване. След смесителя водата се зауства

**Реагентно стопанство**

В реагентното стопанство на ПСОВ се съхраняват обеми за седмичен разход на сярна киселина и натриевата основа, както и реактор за приготвяне на флокуланта, снабден с бавна многостепенна бъркалка и дозираща помпа.

**Третиране на утайките**

Ежедневно утайките се изваждат от утаителя в уплътнителя на утайки, където след добавяне на флокуланта се уплътняват чрез секторна филтърпреса до влажност около 70% и чрез ръчно отнемане се депонират на склад в съдове, отговарящи на нормативната уредба за съхранение на такива отпадъци**.**

**Пречиствателен ефект**

С така предложената технологична схема ПСОВ ще се постига изисквания пречиствателен ефект за заустване във водоприемник - Градски колектор. Предвидена е шахта за пробовземане до вертикалния утаител.

Технологичната схема на инсталацията за галванизация, ситуирана в съществуващото производствено хале, включва 10 броя линии със съответните аспирации, пречиствателни съоръжения и изпускащи устройства (*ИУ*) към тях:

* Линия № 1 Цинк-Никел стативна с аспирация, скрубер и ИУ № 1;
* Линия № 2 Цинк-Никел барабан с аспирация, скрубер и ИУ № 2;
* Линия № 3 Цинк алкален стативна с аспирация, скрубер и ИУ № 3;
* Линия № 4 Цинк кисел барабан с аспирация, скрубер и ИУ № 4;
* Линия № 5 Цинк алкален барабан с аспирация, скрубер и ИУ № 5;
* Линия № 6 Никел-Калай барабан с аспирация, скрубер (общ с линия № 7) и ИУ № 6;
* Линия № 7 Сребро барабан с аспирация, скрубер (общ с линия № 6) и ИУ № 6;
* Линия № 8 Калай-Сребро стативна с аспирация, скрубер и ИУ № 7;
* Линия № 9 Анодна оксидация за алуминий с аспирация, скрубер и ИУ № 8;
* Линия № 10 Стативна линия алкален цинк - 2 с аспирация, скрубер и ИУ № 9.

Пречиствателните съоръжения представляват - турбулентен (вихров) скрубер с водно оросяване (общо 9 броя), разпределени по един брой за линии с номер 1, 2, 3, 4, 5, 8, 9 и 10, и един брой общо за линии с номер 6 и 7. Предназначени са за улавяне на киселинните пари от производствената линия;

# **4. Схема на нова или промяна на съществуваща пътна инфраструктура**.

Реализацията на настоящото инвестиционно предложение не налага изграждане на нова или промяна на съществуващата пътна инфраструктура. Автомобилният достъп до обекта се осъществява от съществуваща второстепенна улица в ПИ 56784.536.1772.

# 5. Програма за дейностите, включително за строителство, експлоатация и фазите на закриване, възстановяване и последващо използване.

Инвестиционната програма включва:

- Изготвяне и съгласуване на проектна документация;

- Реализация на обекта, включваща:

* Монтаж на технологично оборудване;
* Свързване на новите подобекти към площадковите технически мрежи;
* Приемане на обекта;

- Въвеждане в експлоатация;

- Експлоатация.

При решение от страна на възложителя за прекратяване на работата на предприятието, ще се разработи подробен план за закриване на дейностите на площадката.

# 6. Предлагани методи за строителство.

Разширението на цех за галванизация в съществуващото производствено хале (оборудвано с под с PVC покритие и борд от PVC за събиране на химически замърсени води при евентуални разливи), предвижда да се монтират девет броя нови линии. Те, заедно със съществуващата, ще бъдат подредени, както следва:

№ 1 ЦИНК-НИКЕЛ СТАТИВНА (**нова**):

№ 2 ЦИНК-НИКЕЛ БАРАБАН (**съществуваща**)

№ 3 ЦИНК АЛКАЛЕН СТАТИВНА (**нова**):

№ 4 ЦИНК КИСЕЛ БАРАБАН (**нова**):

№ 5 ЦИНК АЛКАЛЕН БАРАБАН (**нова**):

№ 6 НИКЕЛ – КАЛАЙ БАРАБАН (нова):

№ 7 СРЕБРО БАРАБАН (нова):

№ 8 КАЛАЙ – СРЕБРО СТАТИВНА (нова)

№ 9 АНОДНА ОКСИДАЦИЯ ЗА АЛУМИНИЙ (нова):

№ 10 СТАТИВНА ЛИНИЯ АЛКАЛЕН ЦИНК 2 (**нова**):

Турбулентен (вихров) скрубер с водно оросяване – 8 (осем) броя, които заедно с действащия (общо 9 броя) ще бъдат разпределени: по един брой за линии с номер 1, 2, 3, 4, 5, 8, 9 и 10, и един брой общо за линии с номер 6 и 7;

Водоподготвителна инсталация за производство на дълбоко обезсолена вода с проводимост под 10µS/cm с капацитет 80 куб.м/ден – ще бъдат монтирани 2 (два) броя модули (всеки с капацитет по 40 куб.м/ден), в съществуващото отделно помещение за водоподготовка.

Ще се прилагат стандартни методи за монтаж, като ще се използват съвременни методи на строителство и технологии, отговарящи напълно на европейското и българското законодателство.

За инсталационната и технологична обезпеченост на обекта ще се ползват стандартизирани строителни материали.

Предвидените за влагане материали ще бъдат традиционни, съпроводени с изискуемите декларации за експлоатационни показатели, сертификати за качество на вложените материали, конструкции и детайли. Не се предвижда да се използват материали, които да окажат неблагоприятно въздействие върху околната среда и здравето на хората.

# 7. Доказване на необходимостта от инвестиционното предложение.

Технологичната и екологична политика на Дружеството са насочени към ритмично повишение на капацитета на инсталацията за нанасяне на повърхностни покрития (галванизация) върху различни метали и сплави (стомана, мед, месинг, алуминий) по ясно определени предпоставки и обстоятелства:

* Повишава се корозионната устойчивост на материалите;
* Възможност за обработка на различни по габарити и конфигурация детайли;
* Галванизираните изделия имат приложение в различни отрасли на промишлеността и бита – автомобилостроене, електроника и електротехника и др.
* Добра пазарна структура за реализация на произведената продукция.

Изграждането на модернизирани и нови инсталации на производствената площадка на „МОНИ МГ” ООД е в съответствие с Плана за действие за налагане на кръгова икономика, приет от Европейската комисия, има несъмнена екологична и технологична насоченост.

Чрез въвеждане в експлоатация на инсталацията ще се постига оптимално използване на метални суровини, полупродукти което ще доведе до увеличаване на икономиите на енергия, намаляване на емисиите на парникови газове, минимизиране на отпадъци.

# 8. План, карти и снимки, показващи границите на инвестиционното предложение, даващи информация за физическите, природните и антропогенните характеристики, както и за разположените в близост елементи от Националната екологична мрежа и най-близко разположените обекти, подлежащи на здравна защита, и отстоянията до тях.

Законът за биологичното разнообразие определя изискванията за изграждане на Националната екологична мрежа, част от нейните цели са: дългосрочно опазване на биологичното, геологично и ландшафтно разнообразие; осигуряване на достатъчни по площ и качество места за размножаване, хранене и почивка, включително при миграция, създаване на условия за генетичен обмен между разделени популации и видове; ограничаване на негативното антропогенно въздействие върху защитени територии и други.

Националната екологична мрежа се състои от защитени територии, обявени според изискванията на Закона за защитените територии, и защитени зони, които се обявяват според изискванията на Директива 92/43/ЕИО на Съвета за опазване на естествените местообитания и на дивата флора и фауна и Директива 2009/147/ЕИО на Съвета относно опазването на дивите птици.

Разширението, предвидено с настоящото ИП, ще се реализира в поземлен имот с идентификатор 56784.536.1730, за друг вид производствен, складов обект, гр. Пловдив, ул. „Кукленско шосе“ № 17, община Пловдив, област Пловдив, с площ 11 841 м², в производствена сграда с идентификатор 56784.536.1730.2 с площ 4337 м².

Имотът и сградата са собственост на „РАЙКОВ 1968” АД, като „МОНИ МГ” ООД организира настоящото ИП въз основа на сключен договор за наем. Сградата е с предназначение за производствени и складови дейности.

***Местоположение на имота (със син контур), в който ще се реализира ИП, със зелено е показана сградата в която ще се извършат реконструкциите***

******

***Местоположение на ИП, спрямо най-близко разположените елементи на Националната екологична мрежа (НЕМ)***

Площадката на ИП не се намира в близост до елементи на НЕМ. Най-близките такива са:

- по Закона за биологичното разнообразие: Защитена зона по Директивата за местообитанията BG0000578 “Река Марица“, отстояща на около 4,1 км в северна посока.

- по Закона за защитените територии: Природна забележителност „Младежки хълм“ отстояща на около 3,2 км в северозападна посока.

# 9. Съществуващо земеползване по границите на площадката или трасето на инвестиционното предложение.

Настоящото инвестиционно предложение ще се реализира в ПИ с идентификатор 56784.536.1730 и по-конкретно в производствена сграда с идентификатор 56784.536.1730.2 с площ 4 337 м². Имотът е разположен в индустриалната зона на гр. Пловдив и е заобиколен от второстепенни пътища и имоти с предназначение за производствена и складова дейност.

# 10. Чувствителни територии, в т.ч. чувствителни зони, уязвими зони, защитени зони, санитарно-охранителни зони около водоизточниците и съоръженията за питейно-битово водоснабдяване и около водоизточниците на минерални води, използвани за лечебни, профилактични, питейни и хигиенни нужди и др.; Национална екологична мрежа.

Зоните за защита на водите (ЗЗВ) са със специална защита съгласно Рамковата директива по водите. Те включват територии, определени по други директиви, както и зони по чл. 6, чл. 7 и Приложение ІV на РДВ.

В Плановете за управление на речните басейни (ПУРБ) са определени 9 типа ЗЗВ:

* ЗЗВ, предназначени за питейно-битово водоснабдяване –повърхностни води;
* ЗЗВ, предназначени за питейно-битово водоснабдяване –подземни води;
* Водни обекти, определени като води за рекреация, включително определените зони с води за къпане;
* Нитратно уязвими зони;
* Чувствителни зони, определени по силата на Директива за пречистването на градски отпадъчни води(91/271/ЕЕС) и Заповед № РД-970/28.07.2003 г. на МОСВ с цел защита на повърхностните води от повишаване съдържанието на биогенни елементи в тях от отпадъчните води от населените места;
* Зони за опазване на стопански ценни видове риби;
* ЗЗВ от „Натура 2000” –Директива за хабитатите;
* ЗЗВ от „Натура 2000” –Директива за птиците;
* ЗЗВ по смисъла на Закона за защитените територии.

По отношение на зоните за защита на водите, определени за водочерпене за човешка консумация, са територията на водосбора на повърхностните водни тела и земната повърхност над подземните водни тела, а именно:

* всички водни тела, които се използват за питейно-битово водоснабдяване /ПБВ/ и имат средно денонощен дебит над 10 куб. м или служат за водоснабдяване на повече от 50 човека;
* водните тела, които се предвижда да бъдат използвани за питейно-битово водоснабдяване.

Територията за реализиране на ИП попада в ЗЗВ, предназначени за питейно-битово водоснабдяване –подземни води:

* Подземно водно тяло с код BG3G000000Q013- Порови води в Кватернер – Горнотракийски низина, водоносен хоризонт Кватернер – Неоген и зона за защита на водите – Питейни води в Кватернер – Неоген с код BG3DGW000000Q013. Съгласно данните от Доклад за състоянието на водите в ИБР за 2022 г. общата оценка на химичното състояние на ПВТ BG3G000000Q013 през 2022 г. е „лошо” - показатели с констатирано отклонение са нитрати, манган, фосфати.
* Подземно водно тяло с код BG3G00000NQ018- Порови води в Неоген – Кватернер - Пазарджик – Пловдивския район, водоносен хоризонт Кватернер – Неоген и зона за защита на водите – Питейни води в Кватернер – Неоген с код BG3DGW00000NQ018. Съгласно данните от Доклад за състоянието на водите в ИБР за 2022 г. общата оценка на химичното състояние на ПВТ BG3G00000NQ018 през 2022 г. е „лошо” - показатели с констатирано отклонение са нитрати, фосфати, обща алфа-активност.

Територията на ИП попада в нитратно уязвима зона (НУЗ), с код – BGVZ01 – Южна зона, съгласно Раздел 3, т. 3.3.1 на План за управление на речните басейни (2016-2021 г.) на Басейнова дирекция «Източно – беломорски район» (БДИБР) и Заповед № РД-660/28.08.2019 г. на Министъра на ОСВ. За опазване на НУЗ със Заповед № РД-237/17.03.2020 г. на Министъра на МОСВ и № РД-09-222/27.02.2020 г. на Министъра на МЗХГ е утвърдена Програма от мерки за ограничаване и предотвратяване на замърсяването с нитрати от земеделски източници в уязвимите зони в изпълнение изискванията на Наредба 2/13.09.2007 г. за опазване на водите от замърсяване с нитрати от земеделски източници.

Реализацията на ИП **не допринася** за биогенно замърсяване на подземните води.

ИП попада в границите на зона за защита на водите - чувствителна зона "Водосбор на р. Марица“ с код RGCSARI06, определена съгласно чл. 119а, ад. 1 т. 3, буква „а“ от ЗВ, включена в Раздел 3, точка 3. 3.2 на ПУРБ па ИБР.

Реализацията на ИП **не допринася** за биогенно замърсяване на повърхностните води.

В близост до територията на ИП няма разположени водни обекти, източници на питейно-битово водоснабдяване, с прилежаща санитарно-охранителна зона (СОЗ), съгласно *Наредба №3/16.10.2000 г. за условията и реда за проучване, проектиране, утвърждаване и експлоатация на санитарно-охранителните зони около водоизточниците и съоръженията за питейно-битово водоснабдяване и около водоизточниците на минерални води, използвани за лечебни, профилактични, питейни и хигиенни нужди (обн. ДВ. бр.88 от 27.10.2000 г.).*

Зоните за защита на водите (ЗЗВ) са със специална защита съгласно Рамковата директива по водите. Те включват територии, определени по други директиви, както и зони по чл. 6, чл. 7 и Приложение ІV на РДВ.

Площадката на ИП не се намира в близост до елементи на НЕМ. Най-близките такива са:

- по Закона за биологичното разнообразие: Защитена зона по Директивата за местообитанията BG0000578 “Река Марица“, отстояща на около 4,1 км в северна посока.

- по Закона за защитените територии: Природна забележителност „Младежки хълм“, отстояща на около 3,2 км в северозападна посока.

# 11. Други дейности, свързани с инвестиционното предложение (например добив на строителни материали, нов водопровод, добив или пренасяне на енергия, жилищно строителство).

Реализацията на инвестиционното предложение не е свързана с добив на строителни материали, изграждане на нов водопровод, добив или пренасяне на енергия или жилищно строителство.

# 12. Необходимост от други разрешителни, свързани с инвестиционното предложение.

Дейността, която ще се осъществява в резултат от реализацията на инвестиционното предложение, като самостоятелна инсталация**,** попада в обхвата на т. 4 „д” от **Приложение № 2 на ЗООС** – „инсталации за повърхностна обработка на метали и пластмаси чрез електролитни или химични процеси” и **Приложение № 4 на ЗООС**, т.2.6. Инсталации за повърхностна обработка на метали и пластмаси чрез електролитни или химични процеси, при които обемът на ваните за обработка е над 30 кубични метра.

Инвеститорът е избрал да проведе процедура по чл. 99а. от ЗООС, след което ще се проведе процедура по глава Седма на ЗООС за издаване на **комплексно разрешително** от ИАОС.

# III. Местоположение на инвестиционното предложение, което може да окаже отрицателно въздействие върху нестабилните екологични характеристики на географските райони, поради което тези характеристики трябва да се вземат под внимание, и по-конкретно:

## съществуващо и одобрено земеползване;

Настоящото инвестиционно предложение ще се реализира в ПИ с идентификатор 56784.536.1730 и по-конкретно в производствена сграда с идентификатор 56784.536.1730.2 с площ 4 337 м². Имотът е разположен в индустриалната зона на гр. Пловдив и е заобиколен от второстепенни пътища и имоти с предназначение за производствена и складова дейност.

## 2. мочурища, крайречни области, речни устия;

Имотът за реализиране на ИП не се намира в и не засяга мочурища, крайречни области и речни устия.

## 3. крайбрежни зони и морска околна среда;

Имотът за реализиране на ИП не се намира в и не засяга крайбрежни зони и морска околна среда.

## 4. планински и горски райони;

Имотът за реализиране на ИП не се намира в и не засяга планински и горски райони.

## 5. защитени със закон територии;

Имотът, предвиден за реализиране на ИП, не засяга защитени територии по смисъла на Закона за защитените територии (ЗЗТ). Най-близката такава е природна забележителност „Младежки хълм“ отстояща на около 3,2 км в северозападна посока.

## 6. засегнати елементи от Националната екологична мрежа;

Най-близко разположената защитена зона (ЗЗ) съгласно Закона за биологичното разнообразие: Защитена зона по Директивата за местообитанията BG0000578 “Река Марица“, отстояща на около 4,1 км в северна посока

## 7. ландшафт и обекти с историческа, културна или археологическа стойност;

Ландшафтът е компонентът на околната среда, който възниква в резултат от взаимодействието на редица природни и културни фактори, които се развиват в зависимост от географските характеристики. Значението на понятието “ландшафт” нараства през годините. Чрез своето поведение и дейност човека, не само променя ландшафта - пространството, в което живее, но следва да полага и грижи за неговото устойчиво развитие.

Реализацията на ИП няма да доведе до изменение на настоящият силно антропогенизиран ландшафт. Обектът е разположен в индустриална зона. Всички дейности са организирани на закрито в съществуващо производствено хале.

Към настоящия момент, на територията на имота не са установени обекти с историческа, културна или археологическа стойност. При евентуално откриване на такива обекти, в процеса на осъществяване на ИП, съгласно чл. 72 от *Закона за културното наследство,* ще бъдат уведомени Община Пловдив, Регионалния археологически музей – гр. Пловдив и Регионалния инспекторат по опазване на културното наследство.

## 8. територии и/или зони и обекти със специфичен санитарен статут или подлежащи на здравна защита.

Теренът е разположен извън границите на СОЗ на водовземни съоръжения, няма източници на минерални води за лечебни, профилактични и хигиенни нужди.

Най-близко разположеният обект, подлежащ на здравна защита е хотел „Родопи“, който отстои на разстояние 0,5 км. Най – близките жилищни сгради на кварталите „Люляците“ А1 и кв. „Кючук Париж“ отстоят на около 1,20 км от обекта на ИП.

# IV. Тип и характеристики на потенциалното въздействие върху околната среда, като се вземат предвид вероятните значителни последици за околната среда вследствие на реализацията на инвестиционното предложение:

Оценката на въздействията и евентуалните значителни последици за околната среда вследствие на реализацията на настоящото инвестиционно предложение обхваща всички елементи на околната среда по чл. 95, ал. 4 на ЗООС.

В настоящия документ са извършени описание и анализ на компонентите и факторите на околната среда, културното наследство и човешкото здраве, за да бъде определено кои от тях се очаква да бъдат засегнати (значително) от инвестиционното предложение. Определени, описани и оценени са предполагаемите въздействия върху населението и околната среда в резултат от реализацията на инвестиционното предложение, ползването на природни ресурси, емисии на вредни вещества, генерирането на отпадъци и създаването на дискомфорт при нормалната експлоатация, въпреки че значителни такива не се очакват. Въз основа на този анализ могат да се направят следните изводи за очакваното въздействие върху околната среда и здравето на хората от реализацията на инвестиционното предложение:

## 1. Въздействие върху населението и човешкото здраве, материалните активи, културното наследство, въздуха, водата, почвата, земните недра, ландшафта, климата, биологичното разнообразие и неговите елементи и защитените територии.

Обектът, в който ще се реализира инвестиционното предложение, е разположен в урбанизирана територия, в Южната промишлена зона на гр. Пловдив.

Разширението, предмет на настоящото ИП ще се реализира в границите на съществуващата площадка и по-конкретно във вече съществуваща производствена сграда. Няма да се засягат околни територии и естествени екосистеми.

**Въздействие върху населението и човешкото здраве**

Реализирането на инвестиционното предложение, няма да окаже отрицателно въздействие върху здравето на населението в района.

По време на монтажните дейности, здравният риск на работещите се формира от наличните вредни фактори на работната среда (шум, вибрации, прах, заваръчни аерозоли). Определените въздействия са ограничени в рамките на работния ден.

Задължително е провеждане на обучения и инструктажи на работещите за безопасното използване на работното оборудване, съгласно *Наредба РД 07-5 от 16.12.2009 г. за условията и реда за провеждането на периодично обучение и инструктаж на работниците и служителите по правилата за осигуряване на здравословни и безопасни условия на труд*.

При експлоатацията на обектите не се очаква шумово замърсяване и натоварване от вибрации над нивата, предвидени в нормативните документи.

**Въздействие върху материалните активи**

Анализът на въздействията на настоящото инвестиционно предложение, разгледано в контекста на материални активи, налага сравняване на моментното положение (съществуващо състояние) на този фактор с хипотезата за осъществяване на инвестиционно предложение: за разширение на производствената дейност на съществуваща инсталация за галванизация, с приключена процедура по глава Шеста на ЗООС с Решение по ОВОС № ПВ 87-ПР/2019 г., за инвестиционно намерение „Пристрояване с височина до 5,5 м към съществуваща промишлена сграда, ново допълващо застрояване с височина до 3,5 м и Монтиране на инсталация за галванизация с общ обем на ваните до 27 м3 в УПИ IV-536.1730, общ. oбслужване, произв. и скл. дейност, кв. 9а по плана на ЮИЗ-гр. Пловдив, кв. 41 ПУП-ПУР Смесена многофункционална зона ЮГ с устройствени зони, гр. Пловдив”

Реализацията на инвестиционното предложение ще увеличи стойността на съществуващите дълготрайни материалните активи и ще добави нови такива. Всички елементи на планираното разширение, ще представляват **дълготрайни материални активи** с висока стойност.

Вследствие реализацията на ИПзначително ще се увеличат **материалните активи** – както **дълготрайни**, така и **краткотрайни** (продукция, стоки и др.).

Въздействието върху материалните активи, от реализиране на ИП, би следвало да се оцени като положително.

**Въздействие върху биологичното разнообразие и неговите елементи**

Предвид местоположението и характера на ИП, не се очаква въздействие върху елементите на биоразнообразието, свързано с отнемане или модифициране на местообитанията им.

По време на строително ремонтните дейности се предполага наличие на шумово замърсяване, но предвид местоположението на ИП съществуващите представители на фауната, са типични за силно антропогенизираните райони и не би следвало да са значително засегнати от дейността.

**Въздействие върху културното наследство**

Местоположението и характерът на ИП не предполагат засягане на обекти с историческа, културна или археологическа стойност**.**

При евентуално откриване на такива обекти, в процеса на осъществяване на ИП, съгласно чл. 72 от Закона за културното наследство, ще бъдат уведомени Община Пловдив и Регионалния инспекторат по опазване на културното наследство.

**Въздействие върху атмосферния въздух и климата**

За да се оцени въздействието и очакваното разпространение на замърсителите във въздуха от инвестиционното намерение е извършено математично моделиране с използване на симулационен пакет PLUME, базиран на „Методика за изчисляване височината на изпускащите устройства, разсейването и очакваните концентрации на замърсяващи вещества в приземния слой” от 25.02.1998 г., утвърдена от МОСВ, МЗ и МРРБ. Изследването включва всички изпускащи устройства на територията на предприятието (съществуващи и нови). Резултатите от моделирането са представени по-долу:

Таблица 1 Обобщени резултати от моделирането преди и след реализация на планирани промени

| Замърсител | Мерни единици | МЕК | МЕК в жилищните райони | Норма за КАВ | Максимална СГК | Максимална СГК в жилищните райони | Норма за КАВ |
| --- | --- | --- | --- | --- | --- | --- | --- |
| **Прах** | ***µg/m3*** | - | - | - | 5.1 | 0.11 | ***40*** |
| **NOx** | ***µg/m3*** | 108 | 20 | ***200*** | 30 | 0.7 | ***40*** |
| **Ni** | ***ng/m3*** | - | - | - | 16 | 4 | ***20*** |
| **SO2** | ***µg/m3*** | 257 | 50 | ***350*** | - | ***-*** | ***-*** |
| **HCl** | ***mg/m3*** | 0.031 | 0.006 | ***0.2*** | - |  | ***-*** |
| **Cu** | ***mg/m3*** | 0.0004 | 0.0001 | ***0.01*** | - | ***-*** | ***-*** |

Резултатите в Таблица № 1 показват, че не се очаква нарушаване на КАВ, дори при приетите възможно най-тежки условия на експлоатация - 24 часа в денонощието, 365 дни в годината, при непрекъснато максимално натоварване на всички линии, максимално изпускане на замърсители в атмосферния въздух и най-лоши метеорологични условия.

Реализацията на ИП не оказва въздействие върху изменението на климата. Дейностите и капацитетите не попадат в обхвата на Закона за ограничаване изменението на климата.

**Въздействие върху води и почви**

***Повърхностни води***

Мястото на реализация на ИП, попада във водосбора на повърхностно водно тяло „Река Марица от р. Въча до р. Чепеларска,ГК-2, 4,5 и 6 и Марковски колектор“ с код BG3MA500R217.

По последна годишна оценка състоянието на повърхностното водно тяло съгласно данни от проведен мониторинг за 2022 г. е определено в умерено екологично състояние и в лошо химично състояние. Налице е запазване в състоянието на повърхностното водно тяло.

Реализацията на ИП не предвижда използване на повърхностни води за заустване. Пречистените в ЛПСОВ води ще заустват в градски колектор при условията на сключен с „ВиК“ЕООД, гр. Пловдив договор, като не се очаква въздействие върху повърхностните води от реализацията на ИП.

***Подземни води***

Територията на ИП попада в рамките на подземни водни тела (ПВТ):

* код BG3G000000Q013 - Порови води в Кватернер – Горнотракийска низина;
* код BG3G00000NQ018 - Порови води в Неоген - Кватернер – Пазарджик –Пловдивския район.

Състоянието на подземните водни тела, съгласно Доклад за състоянието на водите в ИБР за 2023 г. е посочено в Таблица № 2

Таблица 2 Състояние на ПВТ, 2023 г.

|  |  |  |  |
| --- | --- | --- | --- |
| Код на водното тяло | Име на водното тяло | Химично състояние | Замърсители |
| BG3G000000Q013 | Порови води в Кватернер – Горнотракийска низина | лошо | нитрати, фосфати, манган |
| BG3G00000NQ018 | Порови води в Неоген - Кватернер – Пазарджик – Пловдивския район. | лошо | Нитрати, фосфати, обща алфа-активност, сума трихлоретилен и тетрахлоретилен |

При реализацията на ИП ще се ползва подземна вода от съществуващи узаконени кладенци в количества, разрешени, съгласно Разрешителните за ползване на подземни води. За целта е стартирана процедура по промяна на титуляря на разрешителното за водоползване, съгласно изискванията на Закона за водите. При спазване на количествата за водовземане, посочени в Разрешителните за ползване на подземни води, предвидените дейности на ИП няма да окажат негативно въздействие върху подземните води в района и върху заложените цели за подземните водни тела - постигане на добро екологично и химично състояние.

**Въздействие върху почви**

Реализацията на ИП не е свързана със строителство и изкопни дейности.

Всички монтажни и експлоатационни дейности ще се извършват в индустриален обект с активна производствена дейност.

Няма да бъдат засягани съседните територии и не се очаква въздействие върху почвите в региона.

## 2. Въздействие върху елементи от Националната екологична мрежа, включително на разположените в близост до инвестиционното предложение.

Площадката на ИП не се намира в близост до елементи на НЕМ и не се очаква въздействие върху такива. Най-близките са:

- по Закона за биологичното разнообразие: Защитена зона по Директивата за местообитанията BG0000578 “Река Марица“, отстояща на около 4,1 км в северна посока.

- по Закона за защитените територии: Природна забележителност „Младежки хълм“, отстояща на около 3,2 км в северозападна посока.

## 3. Очакваните последици, произтичащи от уязвимостта на инвестиционното предложение от риск от големи аварии и/или бедствия.

По време на реализацията на инвестиционното намерение има евентуален риск от засягане на площадката при възникване на голяма авария, тъй като в непосредствена близост ще се разположи предприятие с нисък рисков потенциал по смисъла на чл. 103 от ЗООС с оператор „Севи ойл” ООД. Към настоящия момент, обектът не е реализиран. При реализация на обекта с рисков потенциал ще бъдат предвидени мерки за минимизиране на риска от аварии и ще бъде взет под внимание евентуален домино ефект.

Възложителят е наясно с естеството на производствените дейности, свързани със съхранението и употребата на опасни химични вещества и смеси и характера на рисковете, които произтичат от тях. Във връзка с това трябва да бъдат предвидени съответните мерки за безопасност и определени действията при извънредни ситуации, които следва да бъдат приети с вътрешните за обекта аварийни и противопожарни документи за управление.

В границите на общината се намират и други обекти, класифицирани с нисък или висок рисков потенциал, но поради отдалечеността им от площадката на ИП не се очаква засягането ѝ при възникване на авария.

Основните бедствия, които могат да имат значително неблагоприятно въздействие върху човешкото здраве и околната среда предвид уязвимостта на ИП са земетресения и наводнения, както и възникване на пожар в границите на площадката или прилежащите терени.

Районите със значителен потенциален риск от наводнения и районите с вероятност от значителен потенциален риск от наводнения, съгласно чл. 146 г от Закона за водите са определени на база предварителна оценка от БДУВР „Източнобеломорски район“. Класифицирането им като такива райони е извършено на база обстоен анализ и създаване на гео-база данни с информация за значимите минали и потенциални бъдещи наводнения, съгласно План за управление на риска от наводнения (ПУРН) за Източнобеломорски район и в частност за област Пловдив.

Територията на ИП се намира извън определените райони със значителен потенциален риск от наводнения в Източнобеломорски район (ИБР) и не попада в зони, които могат да бъдат наводнени съобразно картите на районите под заплаха от наводнения при сценариите, посочени в чл.146е от Закона за водите.

При земетресение съществува възможността за затрупване на хора, възникване на пожароопасна обстановка, значителни повреди на хидротехническите съоръжения, нарушаване на енергоподаването и др.

Наводнение при разрушаване на хидротехнически съоръжения е невъзможно, тъй като такива липсват в близост.

## 4. Вид и естество на въздействието (пряко, непряко, вторично, кумулативно, краткотрайно, средно- и дълготрайно, постоянно и временно, положително и отрицателно).

Предвиденото разширение не предполага въздействие върху населението и човешкото здраве, подземни води, земните недра, Националната екологична мрежа и обектите с историческа, културна или археологическа стойност.

Върху материалните активи въздействието ще бъде пряко, постоянно и положително.

Производствените дейности, свързани с нанасяне на повърхностни покрития (галванизация) върху различни метали и сплави са свързани с емисии на вредни вещества в атмосферния въздух. Всички емисии, породени от дейностите предмет на инвестиционното намерение ще се изпускат в атмосферния въздух организирано след пречистване. За осигуряване спазване на нормите за допустими емисии и ограничаване на въздействието върху качеството на атмосферния въздух са проектирани съответните пречиствателни съоръжения, отговарящи на Най – добри налични техники за дейността.

Резултатите от извършеното математическо моделиране показват, че получените максимални стойности на средногодишните концентрации (СГК) и максимално еднократните концентрации (МЕК) по всички замърсители са **под съответните норми и не се очаква нарушаване на КАВ**, дори при приетите възможно най-тежки условия на експлоатация - 24 h в денонощието, 365 дни в годината, при непрекъснато максимално натоварване на всички линии, максимално изпускане на замърсители в атмосферния въздух и най-лошите метеорологични условия.

От изложеното дотук може да се направи извода, че въздействието в резултат от реализацията на ИП върху качеството на атмосферния въздух ще бъде:

- пряко – има изпускане на емисии на вредни вещества в атмосферния въздух;

- дълготрайно – през целия период на експлоатация на завода;

- постоянно – по време на работа на производствените мощности;

- отрицателно – макар и под съответните норми, от дейността на ИП ще са налице емисии на вредни вещества в атмосферния въздух.

На база извършения анализ в т. ІV от настоящата информация, може да се даде следната обща оценка на въздействието от реализирането на инвестиционното предложение:

Предвид спазване на условията в действащите разрешителни за водовземане от подземни води не се очаква отрицателно въздействие върху подземните води в района.

Предвид характера на ИП не се очаква въздействие върху почвите по време на монтажните дейности и експлоатационният период.

Поради отдалечеността на обекта на ИП от защитени територии и зони не се очаква въздействие върху тях.

Не се очаква кумулативно въздействие.

При спазване на мерките описани в т. 1 1 въздействията ще бъдат минимални.

## 5. Степен и пространствен обхват на въздействието - географски район; засегнато население; населени места (наименование, вид - град, село, курортно селище, брой на населението, което е вероятно да бъде засегнато, и др.).

Разширението, предвидено с настоящото ИП, ще се реализира в поземлен имот с идентификатор 56784.536.1730, гр. Пловдив, ул. „Кукленско шосе“ № 17, община Пловдив в производствена сграда с идентификатор 56784.536.1730.2 с площ 4337 м². Обекта е разположен в Южна индустриална зона на гр. Пловдив.

Парцелът е ограден с ограда. Имотът е осигурен с физическа защита срещу достъп на трети лица. Обхватът на въздействието в резултат от реализацията на ИП е локален, ограничен в границите на обекта. Планираните дейности ще бъдат извършвани в самия имот, като не предполагат вредно въздействие върху населението от близките населени места.

## 6. Вероятност, интензивност, комплексност на въздействието.

Реализацията на ИП не предполага вероятност за значително отрицателно въздействие върху околната среда.

Вероятността за значително положително въздействие по отношение на материалните активи е съществена.

Въздействието върху атмосферния въздух е с висока вероятност, ниска интензивност и без комплексност на въздействието. Реализацията на ИП няма да окаже въздействие върху изменението на климата.

Съществува вероятност за въздействие върху количественото състояние на подземните води, но при спазване на количествата за водовземане, посочени в Разрешителните за ползване на подземни води, то ще бъде незначително с ниска интензивност. Не се очаква комплексност на въздействието.

Въздействието върху повърхностните води ще бъде редуцирано до незначително при спазване на емисионните норми на заустване и мерките, описани в т.11.

Вероятността за поява на въздействие върху биоразнообразието е незначителна, поради разположението на обекта в силно урбанизирана територия, с ниска интензивност и без комплексност.

Не се очаква въздействие върху елементите на НЕМ от реализирането на настоящото ИП.

С оглед на това, че анализът показва липса на вероятни значителни последици за околната среда вследствие на реализацията на инвестиционното предложение, за вероятните отрицателни въздействия върху различните елементи на околната среда могат да бъдат определени ниски интензивност и комплексност.

## 7. Очакваното настъпване, продължителността, честотата и обратимостта на въздействието.

Въздействие върху подземните води се очаква в периодите на водовземане. Водовземането е периодично при пълнене на ваните. Обратимост е възможна при прекратяване на водовземането за целите на галваничната линия.

Въздействието върху атмосферния въздух се очаква да настъпи след въвеждането в редовна експлоатация на планираните с ИП дейности, като не се очаква негативно въздействие върху качеството на атмосферния въздух в района. Въздействието ще бъде постоянно по време на експлоатацията на обекта и обратимо в случай на прекратяване на дейността.

Не се очаква въздействие върху почвите и земните недра, защото се предвижда преустройство на съществуващи халета и не се предвижда ново строителство. Производствените дейности не предполагат въздействие върху почви. След преустройството те ще продължат да се извършват единствено на територията на съществуваща производствена площадка.

Не се очаква въздействие върху биоразнообразието, тъй като дейностите по преустройство ще се извършват на територията на съществуващо предприятие и са ограничени като обхват на неговата територия.

Очакваното въздействие на отпадъците върху компонентите на околната среда ще настъпи с началото на монтажните дейности, ще продължи по време на експлоатацията на обекта и ще приключи при прекратяване на експлоатацията му. Въздействието е обратимо и е с честота, зависима от честотата и периодиката на образуване на отпадъците.

Предвид това, че реализацията на ИП засяга единствено съществуваща площадка, не се очаква въздействие върху ландшафта и промяна на неговите функции.

Няма вероятност за значително отрицателно въздействие върху околната среда.

## 8. Комбинирането с въздействия на други съществуващи и/или одобрени инвестиционни предложения.

Вследствие на реализирането на ИП, не се очаква комбинирано въздействие с други съществуващи и/или одобрени инвестиционни предложения върху атмосферния въздух, повърхностните и подземни води, почвите, земните недра, ландшафта, обектите на културно-историческото наследство, елементите на НЕМ и биоразнообразието в района.

## 9. Възможността за ефективно намаляване на въздействията.

Макар и минимални, анализираните по-горе негативни въздействия могат да бъдат ефективно намалени при изпълнение на мерките (по-скоро с превантивен характер), предложени в т.11.

## 10. Трансграничен характер на въздействието.

Предвид географското разположение на обекта, характера и мащаба на инвестиционното предложение, не се очакват трансгранични въздействия при строителството и експлоатацията на обекта.

## 11. Мерки, които е необходимо да се включат в инвестиционното предложение, свързани с избягване, предотвратяване, намаляване или компенсиране на предполагаемите значителни отрицателни въздействия върху околната среда и човешкото здраве.

| **№** | **Мерки** | **Период/фаза на изпълнение** |
| --- | --- | --- |
|  | Спазване параметрите на заложените условия в разрешителното за водоползване на подземни води. | Експлоатация |
|  | Спазване условията на договора с „ВиК“ ЕООД, гр. Пловдив за заустване на отпадъчните води в градска канализация. | Експлоатация |
|  | Да не се допуска заустване на непречистени води в канализацията. | Експлоатация |
|  | Поддържане на добро техническо състояние на оборудването, за да не се допускат аварийни ситуации. | Експлоатация |
|  | Провеждане на обучение и инструктажи на работещите за безопасното използване на работното оборудване, съгласно *Наредба РД 07-5 от 16.12.2009 г. за условията и реда за провеждането на периодично обучение и инструктаж на работниците и служителите по правилата за осигуряване на здравословни и безопасни условия на труд*. | Експлоатация |
|  | Организиране на разделно събиране на отпадъците. | Експлоатация |
|  | Подбор на фирмите, притежаващи документ по чл. 35 от Закона за управление на отпадъци като приоритетно ще се избират такива, които извършват оползотворяване. | Експлоатация |
|  | Разработване на инструкции за експлоатация и контрол на пречиствателните съоръжения на емисиите в атмосферния въздух. | Експлоатация |
|  | Определяне на отговорни лица за експлоатацията и контрола на пречиствателните съоръжения. | Експлоатация |
|  | Извършване на периодичен контрол на техническото състояние на пречиствателните съоръжения на емисиите в атмосферния въздух от отговорните лица. | Експлоатация |
|  | Извършване на периодичен контрол на определените контролирани параметри, гарантиращи оптималния режим на работа на пречиствателните съоръжения на емисиите в атмосферния въздух. | Експлоатация |
|  | Осигуряване на лични предпазни средства при работа, съответстващи на изискващите се за съответните работни места – предпазни ръкавици, специални работни облекла и обувки, защитни очила и дихателни апарати. | Експлоатация |
|  | Извършване оценка на риска на работните места преди започване на преустройството и след въвеждане в експлоатация на обекта и да се предвидят мерки за ограничаване и намаляване на риска. | Експлоатация |

# V. Обществен интерес към инвестиционното предложение.

При проведената процедура за ИП и по-конкретно уведомяването, съгласно чл.4, ал.2 от Наредбата за ОВОС/07.03.2003 г. *(посл. изм. и доп. ДВ. бр. 62 от 5.08.2022 г., в сила от 5.08.2022 г.)*, няма постъпили възражения към оценяваното ИП.